Φίλιππος (γιος Αντίγονου Μονόφθαλμου)

Ο Φίλιππος (απεβ. το 306 π.Χ.) υπήρξε κατά την ελληνιστική περίοδο γιος του Αντιγόνου του Μονόφθαλμου,Πλούταρχος, «Βίοι Παράλληλοι:Δημήτριος», 2 ενός από τους ισχυρότερους άνδρες που διαμοίρασαν μεταξύ τους την Αυτοκρατορία που δημιούργησε ο Αλέξανδρος ο Μέγας. Ήρθε στον κόσμο από την επίσημη σύζυγο του πατέρα του και πριγκίπισσα της Θράκης, Στρατονίκη, ενώ επίσης υπήρξε νεότερος αδελφός του Δημητρίου του Πολιορκητή. Το όνομα Φίλιππος το αντλεί από τον παππού του και πατέρα του Αντίγονου.

 Βιογραφικά στοιχεία 
Οι πληροφορίες που διαθέτουμε για τη ζωή του είναι εξαιρετικά περιορισμένες. Γνωρίζουμε πως εστάλη από τον πατέρα του το 310 π.Χ. στον Ελλήσποντο ως επικεφαλής μιας στρατιάς που είχε επιφορτιστεί με την αποστολή της καταστολής μιας επανάστασης πόλεων που υποκίνησε ο Φοίνικας, πρώην αξιωματικός του πατέρα του.Διόδωρος Σικελιώτης, «Ιστορική Βιβλιοθήκη», 20.19 Περαιτέρω αναφορές σε τυχόν στρατιωτική του δράση δεν διασώζονται. Είναι γνωστό πως πέθανε σε νεανική ηλικία  το 306 π.Χ. (ο μεγαλύτερος αδελφός του Δημήτριος ήταν τότε 30 ετών), πιθανότατα στη νεοιδρυθείσα πρωτεύουσα του πατέρα του, την Αντιγόνεια, λίγο πριν την αναχώρηση του στρατού για την εκστρατεία κατά του Πτολεμαίου στην Αίγυπτο.Διόδωρος Σικελιώτης, «Ιστορική Βιβλιοθήκη», 20.73 Ο Αντίγονος μαθαίνουμε πως τον κήδεψε με βασιλικές τιμές.

 Σημειώσεις 
α.  Κατά την αναφορά του θανάτου του ο Διόδωρος αποκαλεί το Φίλιππο λανθασμένα Φοίνικα παρόλο που νωρίτερα τον είχε αποκαλέσει σωστά. Εντούτοις είναι σχεδόν βέβαιο πως ο Αντίγονος είχε μόνο δύο γιους, το Δημήτριο και το Φίλιππο.

 Δείτε επίσης 
Αντίγονος ο Μονόφθαλμος
Δημήτριος ο Πολιορκητής
Δυναστεία των Αντιγονιδών
Ελληνιστική περίοδος

 Παραπομπές 

 Βιβλιογραφία 
Πρωτογενείς (Έλληνες και Ρωμαίοι)
Διόδωρος Σικελιώτης, «Ιστορική Βιβλιοθήκη» (Αγγλικά)
Πλούταρχος, «Βίοι Παράλληλοι:Δημήτριος» (Αρχαία Ελληνικά Αγγλικά)

Δευτερογενείς 


 Εξωτερικοί σύνδεσμοι 


Κατηγορία:Δυναστεία των Αντιγονιδών